20. 7. 87 De Europæiske Fællesskabers Tidende Nr. L 198/1 (Retsakter hvis offentliggørelse ikke er obligatorisk) RÅDET RÅDETS AFGØRELSE af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (87/369/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 28, 113 og 235, under henvisning til forslag fra Kommissionen (!), under henvisning til udtalelse fra Europa-Parlamen- tet (2), og ud fra følgende betragtninger : Toldsamarbejdsrådet vedtog på sin plenarforsamling i juni 1983 den internationale konvention om det harmo- niserede varebeskrivelses- og varenomenklatursystem; formålet med konventionen er at fremme den interna- tionale handel og gøre det lettere at indsamle, sammen- ligne og analysere statistiske oplysninger i forbindelse hermed; konventionen skal som internationalt grundlag for toldtariffer og statistiske nomenklaturer erstatte den konvention om nomenklaturen, undertegnet i Bruxelles den 15. december 1950, der for tiden anvendes som grundlag for den fælles toldtarif og NIMEXE; (1) EFT nr. C 120 af 4. 5. 1984, s. 2. (2) EFT nr. C 300 af 12. 11. 1984, s. 53. konventionen blev den 10. juni 1985 undertegnet med forbehold af godkendelse på Fællesskabets vegne; en ændringsprotokol til konventionen blev vedtaget af Toldsamarbejdsrådet den 24. juni 1986; instrumentet til godkendelse af denne protokol bør deponeres samtidig med instrumentet til godkendelse af den internationale konvention om det harmoniserede system; Fællesskabet påtænker at anvende det harmoniserede system fra den 1. januar 1988; det er af væsentlig betydning for Fællesskabet at være part i denne konvention sammen med de vigtigste lande i international handel — TRUFFET FØLGENDE AFGØRELSE: Artikel I Den internationale konvention om det harmoniserede varebeskrivelses- og varenomenklatursystem, udfærdi- get i Bruxelles den 14. juni 1983, samt ændringsproto- kollen hertil, udfærdiget i Bruxelles den 24. juni 1986, godkendes herved på Fællesskabets vegne.